Камерун мемлекетінің Халықаралық футбол жарыстарында намысын қорғайтын ұлттық құрамасы. Басқарушы орган - Камерун Футбол Федерациясы. Футболдан Африка чемпионатының бес дүркін чемпионы (1984, 1988, 2000, 2002, 2017).

Тарихы
------

Алғашқы матчын тәуелсіздік алған соң ғана, 1960 жылы өткізіп, Франция Сомалиі құрамасын 9:2 есебімен ойсырата ұтты. 

### Әлем чемпионаттарында

Әлем чемпионатына алғаш рет 1982 жылы қатысып, үш матчтың біреуінде де ұтылған жоқ. Тек қосымша көрсеткіштері арқылы ғана Италия құрамасына екінші орынды беруге мәжбүр болды. 

Арада сегіз жыл өткен соң Италиядағы мундиалда әлемді таңғалдырып, алғашқы турда Марадона бастаған Аргентина құрамасын ұтып кетті — 1:0! Айта кетейік, бұл матчта Камерунның екі бірдей ойыншысы алаңнан қуылған-ды. Бұл табыстың кездейсоқ еместігін келесі турда да дәлелдеді: Георг Хаджи, Мариус Лэкэтуш секілді жұлдыздары бар Румыния бұлардың мықтылығын мойындады. Ал, ештеңені шешпейтін үшінші турда КСРО құрамасынан ұтыла салды (0:4). Камерун ертегісі мұнымен де бітпеді, 1/8 финалда 38 жастағы Роже Милланың шебер ойынының арқасында Колумбияны ұтты (2:1). Ширек финалда да Англияның өзімен 120 минут айқасты. Тек бұлардың қақпасына екі бірдей белгіленген 11 метрлік айып добы матч тағдырын шешті, Камерун 2:3 есебімен ұтылып, еліне қайтты.

Бұл жетістік — әзірше құраманың әлемдік додалардағы жалғыз ғана мақтанышы. 1994 жылы топтан шыға алмады, тек 42 жасар Роже Милла әлем чемпионаттарында гол соққан ең қарт футболшы атанды. 1998 жылы Камерун құрамасының еншісіне екі бірдей рекорд жазылды: құрама сапындағы 17 жасар Самуэль Это'О чемпионаттың ең жас футболшысы болып жылнамаға тіркелді, ал Ригобер Сонг әлем чемпионаттарында екі рет алаңнан қуылған тұңғыш футболшы болып тарихта қалды.

2002, 2006, 2010, 2014 жылғы Әлем чемпионаттарында топтық турнирден аса алмады.

### Африка Ұлттары кубогында

Құрлықтық турнирдің финалдық кезеңіне тұңғыш рет 1970 жылы қатысты. 1972 жылы қола жүлдегер атанды. Жалпы турнирде бес рет топ жарды, соңғы рет 2017 жылы.

Жетістіктері
------------

* Афро-Азия ұлттары кубогы — Чемпион (1985)
* СЕМАК кубогы (CEMAC Cup) — Чемпион (2003, 2005)
* Чемпионат УДЕАК (UDEAC Championship) — Чемпион (1984, 1986, 1987, 1989)
* Орт-Африка ойындары — Чемпион (1976, 1987)
* Африкан ойындары — Чемпион (1991, 1999, 2003, 2007)
* Африка чемпионы — 1984, 1988, 2000, 2002, 2017

Атақты футболшылары
-------------------

|  |  |
| --- | --- |
| * Роже Милла
* Самюэль Это’о
* Жереми Нжитап
* Андре Бикей
* Бенуа Ангбва
* Эрик Джемба-Джемба
* Карлос Камени
* Ригобер Сонг
* Александр Сонг
* Марк-Вивьен Фоэ
* Патрик Мбома
* Жозеф-Дезире Жоб
 | * Жозеф-Антуан Белл
* Франсуа Омам-Бийик
* Томас Н’Коно
* Жак Сонго’о
* Грегуар Мбида
* Сирилл Маканаки
* Стефен Татав
* Андре Кана-Бийик
* Эмманюэль Кюнде
* Теофиль Абега
* Тимоте Атуба
* Пиус Ндьефи
 |

Сілтемелер
----------

* Мұрағатталған 13 желтоқсанның 2018 жылы.

|  |  |  |  |
| --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуАфрика Ұлттық футбол құрамалары (КАФ) |
| --- |
|  |
| 

Алжир · Ангола · Бенин · Ботсвана · Буркина-Фасо · Бурунди · Габон · Гамбия · Гана · Гвинея · Гвинея-Бисау · Джибути · Мысыр · Замбия · *Занзибар*\* · Зимбабве · Кабо-Верде · Камерун · Кения · Коморлар · Конго · Конго ДР · Кот-д’Ивуар · Лесото · Либерия · Ливия · Маврикий · Мавритания · Мадагаскар · Малави · Мали · Марокко · Мозамбик · Намибия · Нигер · Нигерия · Оңтүстік Африка · Орталық Африка · *Реюньон*\* · Руанда · Сан-Томе және Принсипи · Сейшель Аралдары · Сенегал · Сомали · Судан · Сьерра-Леоне · Танзания · Того · Тунис · Уганда · Чад · Экваторлық Гвинея · Эритрея · Эсватини · Эфиопия · Оңтүстік Судан |

 |